JohanHeinsen/ENO huggingface dataset:
Aalborg Stiftstidende, 1832-10-13
Blandede Efterretninger. Vor Gesandt i Paris, General Juul, er med Orlov ankommen til Kjøbenhavn. Ogsaa vor Gesandt i London, der har nedlagt sin Post, befinder sig i denne Tid hjemme. Marchese D. Giuseppe Ruffo er udnævnt til Kongl. neapolitansk Charge d'Affaires ved det danske Hof.
Aalborg Stiftstidende, 1832-10-13
Under 13de Septbr. er udkommen allernaadigst Placat angaaende en nærmere Bestemmelse af den 8de 8 i Forordningen af 3die Decbr. 1819, betræffende Jordeiendommes Udstykning i Danmark.
Aalborg Stiftstidende, 1832-10-13
Under 15de. Forordning, angaaende en Forandring med Hensyn til Opkrævningen af adskillige Afgivtssummer, der hidtil, hver for sig, have skullet reparteres, enten paa Hartkornet i Danmark, eller paa dette saavelsom paa Kjøbstæderne med videre. Af disse Udgivter ere i flere paa hinanden følgende Aar, i Betragtning af Tidsomstændighederne, forskjellige, saasom: a) til Anskaffelse af den fornødne Fourage til Landmilitair=Etaten i Danmark, b) til Marschhpenge for Landsoldaterne i Danmark, c) til Døvstumme-Jnstitutet, og d) i Anledning af Kystmilien, blevne udredede af Kongens Kasse, uden at denne har erholdt Godtgjørelse derfor. Jmidlertid har Hs. Majestæt dog, med Hensyn til den Byrde, en saadan Ligning paa nærværende Tid vilde medføre for Vedkommende, allernaadigst tilladt, at de omhandlede Summer endnu i nogen Tid maa henstaae udenOpkrævning, da Spørgsmaalet, om og hvorvidt denne bør skee eller ikke, vil blive taget under nøiere Overveielse tilligemed det, om den bevilgede treaarige Eftergivelse af 400000 Rbd. af Landskattens aarlige Beløb fremdeles kan være at forunde eller ei. Til Dækning af de ovenfor under at be og e nævnte, som adskillige andre Udgivter bliver for indeværende Aar af det uprivilegerede Hartkorn at foranstalte udskrevet det fornødne Beløb, til Opkrævning i dette Aars October Qvartal, og saa fremdeles for ethvert af de efterfølgende Aar. S. D. Placat, angaaende Repartition deels af den extraordinaire Bekostning paa Anskaffelse af Fourage til Landmilitair=Etaten i Danmark for Aaret fra 26de October 1831 til 26de October 1832, deels af Marschhpenge for Landsoldaterne i Danmark for Aaret 1832. Jfølge samme bliver med indeværende Aars October Qvartals Skatter under Et at udrede: 32 Rbs. Tegn pr. Tde. Ager og EngsHartkorn og 2 Rbs. Tegn pr. Tde. Skov= og Mølleskyld. Jfølge Slesvig Holst. Cancellie Placat af 24de Septbr. er ifølge Beslutning af den tydske Forbundsfors. C. von Rottecks Algemeine politische Annalen, standsede, som formedelst deres, imod Tydsklands Fred og Rolighed, stridende, og det tydske Forbunds Værdighed krænkende, Jndhold. Redacteuren tør ifølge heraf ei heller i 5 Aar stædes til Redaction af noget lignende Skrift.
Aalborg Stiftstidende, 1832-10-13
Ved allerhøieste Rescript af 26de Septbr. er det befalet, at den Gage af Kbhvns Amts Veikasse, der har været tillagt Birkedommeren som Veifiskal, skal inddrages og Navnet Veifiskal ophøre, dog saaledes at Birkedommeren desuagtet har at varetage alle de Politiemesterne paa Landet med Hensyn til Veivæsenet paaliggende Pligter.
Aalborg Stiftstidende, 1832-10-13
Den kronede danske Nationalsangs Digterinde Frøken Juliane Marie Jessen er ved Døden afgaaet, 72 Aar gl. Hendes Fader var Etatsraad og Kæmmerer N. J. Jessen. Hun, den Afdøde, har fra sit de til sit 30te Aar, været Lectrice (Forelæserinde, hos Høisalig Enkedronning Juliane Marie, fra hvilken Post hun, formedelst Svagelighed, tog sin Afsked. Hendes Dødsfald bekjendtgjøres af hendes tvende dybtsørgende Pleiedøttre H. C. og A. Grove.
Aalborg Stiftstidende, 1832-10-13
ved det sörgelige Budskab om min kjære Svogers, Cancellieraad Toftes Död den 30te Septbr. I Livets Daad og fulde Virksomhed, Svære Lidelser af nære Död Du leed, Dog stærk af Aand i Christendom, i Gud; Thi tabte Döden Braad og Skrækken i dens Bud. I mild Taalmodighed de ömmeste Baand Du saae At lösnees og at briste, fuld af Haab og Troe Adle Enke! haabefulde Faderlöse! Trøstens Kilde aabnes! Trøst I deraf öse! Aabell.
Aalborg Stiftstidende, 1832-10-13
Døde. C. C. Reiersen, f. Soltwedel; A. C. Madvig, f. Koefoed, Studios. L. de Hemmer, 54 Aar; Lakfabrikant I. F. Treschov, 80 Aar; Frøken J. M. Jessen, 72 Aar; alle i Kbhvn. Bødker J. H. Jversen, 42 Aar, fra Kbhvn. (blev knuust ved et nedfaldende Vandfad), paa St. Croix. M. E. Holm, f. Saaby, 79 Aar, paa Møen. H. J. Blom, 81 Aar (forhen Komd. i Norge), i Viborg.
Aalborg Stiftstidende, 1832-10-13
Frederikshavns Skibsliste. Jndkomne. Den 9de October: Jacob Wæber af og fra Stubbekjøbing med Rapssæd, bestemt til Holland.
Aalborg Stiftstidende, 1832-10-13
Udgaaede. Den 10de October: De forhen som indk. anførte, P. Borg og Holbech. Den 11te: Branth og O. Kruse,
Aalborg Stiftstidende, 1832-10-13
Hals Skibsliste. Den 10de October indkom: A. Larsen af Villingebek fra Helsingøer med Ballast. - Afseilede: H. H. Frantzen og P. Larsen af og til Flensborg med Ballast. J. Clausen, af Aalborg til Hurup med Ballast. C. Evensen af og til Kragers med Korn. P. Larsen af og til Rudkjøbing med Ballast. N. Villadsen af Langelandshou til Rudkjøbing med Ballast. J. Hansen af og til Odense med sit forhen indbragte Frugt. K. Fisker af og til Odense med Kridt. Den 11te afseilede: K. Sørensen, J. Pedersen og G. Lydersen af og til Østerriisøer med Korn. N. C. Skougaard af Lemvig til Kbh. med Korn. J. Solberg af og til Drammen med Korn. J. Jespersen af og til Sandefjord med Korn.
Aalborg Stiftstidende, 1832-10-13
Vinden. Den 5te Octbr., S.; den 6te, SSD., Formd. Kl. 10 V., Eftrid. SSV.; den 7de, 8de og 9de, S.; den 10de, S.; den 11te, V.
Aalborg Stiftstidende, 1832-10-13
Aalborg Torvepriser, den 13de October. Oxekjød 3 a 9 s.; Herregaardssmør 24 s.; Bøndersmør 17 s. Pundet. - Rug 3 Mk. 7 s.; Kartofler 10 sk. Skjeppen. - Æg 18 s. Snesen.
Aalborg Stiftstidende, 1832-10-13
Aalborg Kirker. Syttende Søndag efter Trinitatis prædiker til Høimesse i Budolphi Kirke Hs. H. Hr. Stiftsprovst Ridder Stochholm; i Frue Kirke Hr. Pastor Krarup. - Til Aftensang i Budolphi Kirke Hr. Pastor Boesen, i FrueKirke Hr. Pastor Fogh.
Aalborg Stiftstidende, 1832-10-13
Ægteviede. Den 6te October, Arbeidsmand J. P. Kluth og Pigen Anne Antonsdatter Schleiss.
Aalborg Stiftstidende, 1832-10-13
Døbte. Den 7de October, Arbeidsmand Christen Thomasens Datter, Caroline Christensen; Fadd.: Pigerne Marie og Karen Marie Christensen, Handskemager Lund, Værtshuusholder Nielsen, Garverlærlingerne H. og P. N. Schmidt. - Skomager Bohns Søn, Christian Frederik Bohn; Fadd. Mad. Schram, Pigen M. Larsen, Skomagerne Leth, Svendsen og C. Jensen, Skomagersvend J.J. Petersen Snedkersvendene C. Ernst og Chr. Urdahl. Begravede. Den 25de Septbr., Underjæger Søren S. Guldager, 22 Aar. - Den 8de October, Pastor K. Henneberg, 76 Aar. - Skomager Lassens Datter, Hanne Chr. Lassen, 4 M. - Den 11te, Skrædersvend Zieglers Søn, 6 Uger. - Den 12te, Handelsbetjent Akkermunn, 28 Aar. Sundby Kirke.
Aalborg Stiftstidende, 1832-10-13
Døbt. Den 30te Septbr., Gaardmand S. J. ØrvadsDatter, Johanne Cicilie Simonsdatter; Fadd. N. Sørensens Hustrue, Pigen M. C. Jensdatter, Gaardmand N. C. Mathiasen, Huusmand H. Christensen og Ungkarl E. Nielsen.
Aalborg Stiftstidende, 1832-10-13
Begravet. Den 5te October, Avlsbruger og Brændeviinsbrænder Christen Pedersen Jonasen, 47 Aar.
Aalborg Stiftstidende, 1832-10-13
Ved Tallottoriets 1238te Trækning i Altona udkom: Nr. 69. 40. 84. 61. 63.
Aalborg Stiftstidende, 1832-10-13
Bekjendtgjørelser. At min inderlig elskede Sön, Kjøbmand Angdom, ved en saare rolig Död, igaar, om Aftenen Klokken 7. bortkaldtes fra denne til en bedre Verden, i hans Alders 27de Aar, maa jeg herved vemodsfuld tilkjendegive fraværende Familie og Venner. forvisset om den ömmeste Deeltagelse ogsaa i denne mig, efter Herrens urandsagelige Villie, tilskikkede Sorg. Aalborg, den 12te October 1832. C. F. sal. Færchs, södt Rheders.
Aalborg Stiftstidende, 1832-10-13
Det blev min tunge Skjæbne at bekjendtgjøre for fraværende Slægt og Venner, at den Almægtige, den 8de Dennes, om Aftenen Klokken 7, behagede at bortkalde min inderlig elskede Mand, Garnisons- og Districtschirurg David Christoffer Eggert, til et bedre Liv, efter een Maaneds smertefulde Sygdom. J 17 Aar levede jeg et lykkeligt Ægteskab med ham, og begræder nu med 6 uforsørgede Børn det tunge Savn af en kjærlig Ægtefælle og en om Fader. J min sorrigfulde Tilstand sætter jeg mit Haab til Gud, som ikke paalægger større Byrder, end han giver Kraft til at bære. Frederikshavn, den 11te October 1832. Jngeborg sal. Eggerts, født Emken.
Aalborg Stiftstidende, 1832-10-13
At det har behaget det alvise Forsyn, i Tirsdags Aftes Klokken 10, at bortkalde til et bedre Liv, min forglem melige Kone, Maren Lausdatter, i hendes Alders 65de Aar, efter et halvt Aars Svagelighed og 10 Dages Sygeleie, dette for mig saa smertelige Dødsfald bekjendtgjøres herved for Familie og Venner. Aalborg, den 12te October 1832. Chornillius Andersen, Friskomagermester.
Aalborg Stiftstidende, 1832-10-13
Til et bedre Liv bortkaldtes, i Dag Eftermiddag Klokken 12 ½, ved en blid og rolig Död, min elskede kjære Sön, Jens Berlin Akkermann, i sit 28de Aar. Stille og blid i sin Vandel, var han mig en trofast Stötte, ved mine Forretninger, i min sig nærmende Alderdom - en god og kjærlig Söm for mig og fraværende Kone, uden hvis kjærlige Bistand og Trøst, jeg nu ene maa bære dette for mig saa smertelige Tab, elsket af Paarörende og Venner, vil han længe savnes blandt os. Condolence frabedes. Aalborg, den 7de October 1832. Carl Akkermann.
Aalborg Stiftstidende, 1832-10-13
De ærede Herrer, der beviste min elskede afdøde Sönden sidste Ære, frivilligen at bort bære ham til sit Hvilested, modtage herved min hjerteligste og forbindtligste Tak. Aalborg, den 13de October 1832. Carl Akkermann.
Aalborg Stiftstidende, 1832-10-13
Et Birketræes Divanbord paa Søile af udmærket smukt Træ er tilkjøbs hos Snedkermester Tvenstrup.
Aalborg Stiftstidende, 1832-10-13
Et Par Spiseborde er at faae tilkjøbs. Stiftsbogtrykkeriet anviser.
Aalborg Stiftstidende, 1832-10-13
Søndagen den 14de Dennes bliver Assemble og Bal i Selskabet Enighedens Locale, som begynder Klokken 6 om Aftenen og vedvarer til Klokken 2 om Natten. Directionen.
Aalborg Stiftstidende, 1832-10-13
Den ved Vesterport beliggende Gaard Nr. 26 Litra B, hvis Bankhæftelse er indfriet, kan paa billige Vilkaar erholdes tilkjøbs. En beqvem Beboelse sammesteds er at faae tilleie. Man behager at henvende sig til Procurator Jensen.
Aalborg Stiftstidende, 1832-10-13
En Seminarist ønsker sig til 1ste Novbr. en Condition som Jnformator. Godt Vidnesbyrd kan fremlægges; det nærmere erfares paa Bogtrykkeriet.
Aalborg Stiftstidende, 1832-10-13
Et nyt Grov= og Kleinsmederedskab kan faaes tilkjøbs hos Gaardmand Niels Rasmussen i Hendrup i Skarp Salling Sogn, naar man melder sig inden en Maaned.
Aalborg Stiftstidende, 1832-10-13
Ansioser erholdes i stykke og sneseviis i Urbansgade Nr. 149.
Aalborg Stiftstidende, 1832-10-13
Extra godt Døffel og Kalmuk, stribet og ternet Merinos, røde franske Sirtser, smukke Bomuldstøier, Shawler, Casimir, moderne Vestetøier, Flors& Silketørklæder m. m. ere nyligen arriverede, og sælges til de meest billige Priser af L. M. Jacoby, i Bispensgade.
Aalborg Stiftstidende, 1832-10-13
Vilde Træer til Udplantning kan faaes meget billig hos M. Møller i Schjellerups Sted.
Aalborg Stiftstidende, 1832-10-13
Bekjendtgjørelse fra Postcontoiret. angaaende Posternes forandrede Gang paa forestaaende Vintertour:
Aalborg Stiftstidende, 1832-10-13
At Vintertouren for Pakkeposten i indeværende Aar tager sin Begyndelse Mandagen den 1ste October, og at Jndleveringen af Penge og Pakkepostsager samt Jndskrivning af Reisende med bemeldte Post skeer hver Mandag Formiddag fra Klokken 8 til 12 og fra Klokken 7 til 9. Aften. Ligeledes at Vintertouren for Brevposten herfra, første Gang tager sin Begyndelse Torsdadagen den 18de October, fra hvilken Tid Indleveringen af løse Breve skeer, nemlig: Til Posten sydefter, hver Mandag og Torsdag fra Klokken 12 Middag til 4 Eftermiddag. Til Hjørring og Frederikshavn samt Nibe, bemeldte Dages Aften fra Klokken 7 til 9, samt hver Tirsdag og Fredag Morgen fra Klokken 8 til 9. Hvilke Bestemmelser saaledes bringes til det corresponderende Publikums Kundskab. Aalborg Postcontoir, den 22de Septbr. 1832. Sørensen.
Aalborg Stiftstidende, 1832-10-13
Følgende faaes nu igjen: Præpareerte Penne 1 Rbd. af 2 Rbd. pr. 100. Patent=Propatria Nr. 3 a 20 Mk. Riset. Nyt Maculatur 5 Mk. 8 s. a 1 Rbd. pr. Riis, hos Rottbøll Sadolin.
Aalborg Stiftstidende, 1832-10-13
Bager M. C. Nielsen er flyttet ind i Bager Thyr rings Sted i Urbansgade.
Aalborg Stiftstidende, 1832-10-13
Til forestaaende Vinter er jeg nu forsynet med alle Sorter Pelts=Arbeide, som Peltskind til Frakker og Reise=Peltse, Dame=Kaabefoder, Pallentiner af forskjellige Sorter, Boas, Pelleriner, Halvfræser (korte Boas) af de saa meget søgte Egernskind, russiske Lammeskind samt andre smukke Skind, til Mands=Frakke=Kraver, m. m. m. For Arbeidets Ægthed og Durabilitet indestaaes. Tillige kjøber jeg, som forhen, alle Sorter Skindvarer, som Odder=, Brok, Ræve Mor= og Jlderskind til de høieste Priser. C. W. Hermann, boende paa Bredegade, ved Frue Kirke, i Aalborg.
Aalborg Stiftstidende, 1832-10-13
At jeg nu er bleven forsynet med et Assortement smukt og moderne Bundtmagerarbeide, bestaaende af: Vinter=Kasketter, Pelleriner, Boas og Mands=Frakke=Kraver, m. m. og sælger samme til bestemte og billige Priser, bekjendtgjøres herved. Frederikshavn, den 5te Octbr. 1832. C. Hansen.
Aalborg Stiftstidende, 1832-10-13
Alle Sorter Bundtmagerarbeide til Vinterbrug, saasom : Huer, Vinter=Kasketter, Pelleriner, Bogs, samt smukke Frakke= og Chenille=Kraver af de saa bekjendte ægte russiske Lammeskind, faaes hos Undertegnede, i Henseende til Varernes Qvalitet, til meget billige Priser. Hjørring, den 5te Octbr. 1832. Blichfeldt.
Aalborg Stiftstidende, 1832-10-13
Vinterkaskjetter, med diverse Skindsorter, Pelleriner, Boas, Muffer, Damestøvler, Reise handsker, Kjolekraver m. m., Alt af nyeste Facon og i smukke Varer, er nylig arriveret, og sælges til nedsatte bestemte Priser. Hjørring, den 29de September 1832. Chr. H. Nielsen.
Aalborg Stiftstidende, 1832-10-13
Proclama. Alle og Enhver, der maatte have Noget at fordre i Stervboet efter afgangne Gaardmand Niels Jensen Weibye af Fjerritzlev og dennes efterlevende Hustrue Sophie Amalia Nicolaisdatter, indkaldes herved med tolv Ugers Varsel til, inden saadan Tids Forløb, for undertegnede Skifteforvalter at anmelde og beviisliggjøre deres Fordringer. Hann-Herredernes Contoir paa Aagaard, den 6te October 1832. Qvistgaard.
Aalborg Stiftstidende, 1832-10-13
Auctioner. Tirsdagen 23de Dennes, Formiddag Klokken 10 og følgende Dage, afholdes Auction i Gaarden Nr. 373 paa Algaden her i Byen, over Fru Oberstlieutenantinde Hirschnachs Stervboes Meubler og Effecter, bestaaende af: Skatoller, Skabe, Sophaer, Stole, Borde, Speile, fortrinlig gode Sengeklæder, en stor Deel Dækketøi, Lærreder, Dreil, Silke Gangklæder, Guld, Sølv, Kobber, Messing og Tintøi. En Kareth, en Kane, et Bringtøi, og andet Seletøi, med meget mere. Aalborg, den 12te October 1832. Schmidt.
Aalborg Stiftstidende, 1832-10-13
Den Handelsmand Mogens Brix's Stervbo af Blokhuus tilhørende Alstrup Kirke i Hvetbo Herred, bliver, efter Foranstaltning af Skifteretten i bemeldte Bo, stillet til Bortsalg ved offentlig Auction, som afholdes ved selv Kirken, Mandagen den 29de October d. A., Formiddag Klokken 11, efter derved fremlæggende Conditioner, den forinden ere til Eftersyn her paa Contoiret, og bemærkes foreløbig, at i Conditionerne blandt andet vil blive bestemt, at den største Deel af Kjøbesummen vil kunne blive indestaaende i Kirken; hvilket herved til Vedkommendes Efterretning bekjendtgjøres. Kjer og Hvetbo Herredes Contoir i Nørre-Sundby, den 8de October 1832. Lange.
Aalborg Stiftstidende, 1832-10-13
Fredagen den 19de Dennes, om Eftermiddagen Kl. 3, bliver her paa Toldkammeret, ved offentlig Auction, bortsolgt nogle paa forskjellige Steder anholdte og confiskerede Varer, saasom: diverse Tørklæder, Bomuldstøier, Dynevaarer, Bombasin og flere stempelpligtige Varer, 20 Pd. gl. Kobber, 13 Dunker Ansioser m.m. Videre: 4 Oxhovder Viinmudder, der bortsælges ifølge Told forordningens 64de 8. Endeligen nogle deels overcomplette deels ubrugelige Inventariesager, hvoriblandt: en jernbeslaaet Egekiste med 2 Laase, 2 Skpds. og 2, 4 Lspds. Bis mere, circa 4 Skpd. gl. Jernlodder, ikkun tjenlige til Omsmeltning, noget gammelt Bly m. m. Aalborg Toldkammer, den 10de Octbr. 1832. Thorbrøgger.
Aalborg Stiftstidende, 1832-10-13
Det Niels Gynderup tilhørende, paa Rygaden her Byen beliggende, Sted med Tilliggende, vorder, efter Vedkommendes Begjæring, opbudt til Salg, ved en eneste offentlig Auction, Torsdagen den 18de denne Maaned, Formiddag Kl. 11. Hvortil Liebhabere indbydes. Bye- og Herredsfoged-Contoiret i Hjørring, den 8de October 1832. Koefoed.
Aalborg Stiftstidende, 1832-10-13
Jfølge tagen Bestemmelse under Skiftet efter afgangne Gaardmand Niels Jensen Weibye af Fjerritzlev, bliver den, dennes og efterlevende Hustrues Sophia Amalia Nicolaisdatters Bo tilhørende, i Fjerritzlev By Kollerup Sogn, Vester=Hann-Herred og Thisted Amt beliggende, Gaard med Tilliggende, af Hartkorn 4 Tdr. Skpr. 2 Fdkr. 1 Album, stillet til 3 offentlige Auctioner: 1ste Auction Tirsdagen den 13de November: 2den Auction Tirsdagen den 27de November førstkomder afholdes: 3die Auction Tirsdagen den 11te December, mende, hver Gang om Formiddagen Klokken 11, de 2 første Auctioner her paa Contoiret, men 3die Auction, hvorved Eiendommen forventes absolut bortsolgt, i selve Gaarden, Auctionsconditionerne ere inden Auctionerne til Efter syn her paa Contoiret. Hann-Herredernes Contoir paa Aagaard, den 6te October 1832. Qvistgaard.
Aalborg Stiftstidende, 1832-10-13
Den Frue Oberstlieutenantinde Hirschnachs Stervbtilhørende Gaard Nr. 373 paa Algaden stilles til 3de Auctioner, der saaledes ere berammede: 1ste Auction Mandagen den 15de October næstk. 2den Auction Mandagen den 22de October næstk. 3die Auction Tirsdagen den 30te October næstk. Samtlige Auctioner afholdes i Gaarden selv hver Dags Formiddag Kl. 10, efter Conditioner som forinden ere til Eftersyn hos Justitsraad og Byskriver Brorson; hvilket saaledes herved bekjendtgjøres. Aalborg, den 8de October 1832. Schmidt.
Aalborg Stiftstidende, 1832-10-15
England.
Aalborg Stiftstidende, 1832-10-15
De anseligere engelske Blade, som nylig saa ivrigen bekjempede den aristocratiske Partiaand, lade det nu ikke være sig mindre magtpaaliggende at bestride den demokratiske, hvortil heller ikke Leiligheden mangler dem. Saaledes havde den politiske Union i Rochdale bekjendtgjort en Erklæring, i hvilken dens Medlemmer forpligtede sig til ikke at give en Skilling til nogen Læge, Apotheker, Kræmmer, Slagter, Bager, Værtshuusmand eller i det Hele til Nogen, som lever af borgerlig Næring, hvis han vægrede sig ved, som Vælger for Rochdale, at give sin Stemme til Hr. James Tailor, og tillige forbandt sig til at opfordre alle deres Venner og Bekjendte til at tage samme Beslutning. "Hvad - siger Times - er Frihed, hvis dette ikke en det fornærmeligste og mest uforskammede Tyranni, Medhvad Ret vilde disse Folk vove at beklage sig, hvis en overmodig Arristocrat gjorde sit Egensind gieldende mod dem. Maaskee de vil sige, at de har Lov til at unde hvem de vil deres Næring; vist nok, ligesom Hertugen af Newcastle, da han opsagde dem, der ikke vilde stemme efter hans Ønske, deres Forpagtninger, havde Ret til at sige, at han kunde gjøre med sin Eiendom hvad han vilde. Hr. James Taylor kan være et ganske fortræffeligt Menneske, vi kjende ham slet ikke, men herpaa kommer det heller ikke an, saameget er vist, at hvis han nogensinde i Parlamentet skal føre deres Sprog, som have underskrevet hiin Erklæring, saa ville de foragteligste Factioner, som intet Middel skye, for at naae deres Maal, kunne gjøre Regning paa ham. Hveere hine politiske Unionister, hvad ville de, hvorfor pine de Landet med deres urolige og intolerante Planer, Det hed jo, at alle politiske Unioner ufortøvet vilde opløse sig, efter at Reformbillen var antaget. Nogle have gjort dette, men de, der søge at fortsætte en Forbindelse, der burde ophøre tilligemed Anledningen, som fremkaldte den, udsætte sig for den Mistanke, at de ikke ville andet end anmasse sig de Forrettigheder, der egentlig tilkomme Regjeringen og den lovgivende Magt, eller, med andre Ord, fremkalde en uforsonlig Kamp mellem Staten og en Deel af dens Undersaatter, hvis uudeblivelige Følge maa være Oprør og Anarchi. Atter er Blod flydt i Jrland, dog denne Gang hverken af nogen politisk eller religiøs Foranledning, men formedelst en Strid imellem to Nabobyer og Ret til at slaae Siv ved Bredderne af Shannon. De havde bestemt Markedet i Stonehenge til Samlings- og Kampplads. Øvrighedens Forestillinger frugtede Jntet og de tilkaldte Militaire bleve i Begyndelsen angrebne af begge de forbittrede Partier, saa at de maatte hente Forstærkning for at faae Rolighed tilveiebragt. Det er et frappant Beviis paa Moralitetens sørgelige Tilstand i det arme Jrland, naar man læser, at af de Tvende, der ved denne Leilighed dræbtes, var den Ene, en vis Kennedy, den Tredie af dette Navn, der ved 3 paa hinanden følgende Markeder i Stonehenge satte Livet til foren Privathevns Skyld, og den anden en Skolelærer.
Aalborg Stiftstidende, 1832-10-15
Til Øen Mauritius havde den engelske Regjering sendt en ny Generaladvocat Hr. Jeremie, fordeelagtig bekjendt formedelst et Værk om Slavehandelens Afskaffelse. Ved Rygtet om hans Ankomst opstod en stor Allarm blandt Planteurerne, som befrygtede en Opstand blandt Slaverne og i en Adresse til Gouverneuren Coleville bad ham om at skikke den ny Generaladvocat hjem igjen. J Begyndelsen vilde han Jntet høre herom, og Hr. Jeremie kom virkelig, men da nu alle Boutikker lukkedes og alle Forretninger standsede, sendte Gouverneuren virkelig Hr. Jeremie bort igjen, hvad enten dette nu var af Svaghed eller fordi han begyndte at deele Planteurernes Frygt.
Aalborg Stiftstidende, 1832-10-15
Lord Durham er paa sin Tilbagereise fra Petersborg ankommen til Coblenz.
Aalborg Stiftstidende, 1832-10-15
Blandede Efterretninger. En telegraphisk Depesche fra Bayonne melder, at Kongen af Spanien sandsynligviis vil blive erklæret uden Fare den 1ste October.
Aalborg Stiftstidende, 1832-10-15
Det hedder, at de Juveler, der forhen tilhørte Solens Tempel i Chili og som ved Landets Erobring af Spanierne skjultes af Jndvaanerne, for nylig ere opdagede i Nærheden af Cerra de Pasco. Deres Værdi anslaaes til 180 Mill. Buenos=Ayres=Dollars.
Aalborg Stiftstidende, 1832-10-15
Den mærkelige Skibsbrand, der fandt Sted i Stettin, er omstændelig saaledes: Paa Bryggen laae 3 Fade Terpentin. Sædvanlig afsendes denne i dobbelte Fade, hvoraf det yderste er fyldt med Vand. Dette havde Afsenderen denne Gang undladt, og da Modtageren formodede at finde den sædvanlige Jndpakningsmaade, lod han stikke Hul paa Fadene, for at Vandet kunde flyde ud. Den klare Terpentinolie løb nu i Rendestenen. J Nærheden var man beskjeftiget med at forsegle Viinfade, og en Draabe af det brændende Beeg faldt i Terpentinolien, som strax fængede. Den løb ud i Oderen, antændte Bolværket, samt tvende Skibe, af hvilket det første især leed meget. Omsider fik man dog Branden slukket, men Skaden anslaaes dog til 4000 Rdlr. Ct. og vilde have bleven meget større, hvis det ikke var lykkedes at slukke Jlden, før den naaede Ladningerne, der tildeels bestod af brændbare Substantser.
Aalborg Stiftstidende, 1832-10-15
J Paris vil med det Første blive udspilt en smuk, un og dannet - Herre af en god Familie. En Pige paa 18 til 25 Aar betaler 5 Franes Jndsats, fra 25 til 30 Aar 20 Franes, en Enke med Børn 30 Franes. Der vindes 400000 Franes, og den unge Herre som Hovedgeviinst; men naar den vindende Dame ikke vil have Herren (hun vil nok saa faaer hun kun 200000 Franes og kan tage hvem hun vil.
Aalborg Stiftstidende, 1832-10-15
Fra Berlin skrives, at der fra preussisk Side skulde være indledede Underhandlinger, for at stemme den forhenværende Hertug af Brunsvig til Forlig med sin Broder, som til den Ende skal byde ham Hertugdømmet Oels og en betydelig Pengesum. Endnu skal man dog ikke have kunnet, udrette noget.
Aalborg Stiftstidende, 1832-10-15
Fædrenelandet.